Restauranten sto ferdig i 2007. I tillegg er det 4 utleiehytter og til sammen 19 andre hyttetomter på Store Munken, hvorav de fleste tomtene er bebygd. Utleiehyttene og 2. etasje i restaurantbygningen fungerer også som kurs- og konferansesenter. På Lille Munken er det oppsatt toalett, og øya egner seg til telting. På sørøstspissen av Store Munken ligger ei gravrøys fra bronsealderen, som er automatisk fredet i henhold til kulturminneloven.